ชะตากรรม ปชป.ในมือ คสช.
ผลโพลของ นิด้าโพล สำรวจความเห็นประชาชน อยากได้ ใครเป็นนายกฯคนต่อไป ไม่น่าเชื่อว่า ชาวบ้านอยากได้พรรคการเมืองใหม่ๆ นักการเมืองใหม่ เข้ามาบริหารประเทศถึงร้อยละ 61.63 ที่ยังจะเลือก พรรคการเมืองเก่า ร้อยละ 37.49 อย่างไรก็ตาม พรรคเพื่อไทย มีสัดส่วนที่ชาวบ้านจะเลือกมากที่สุดร้อยละ 28.78 รองลงมาเป็น พรรคพลังประชารัฐ ร้อยละ 20.62 พรรคประชาธิปัตย์ ร้อยละ 19.58 พรรคอนาคตใหม่ ร้อยละ 15.51 และ พรรคเสรีรวมไทย ที่ร้อยละ 4.16 ส่วนบุคคลที่ประชาชนอยากให้เป็นนายกฯคนต่อไป อันดับแรก พล.อ.ประยุทธ์ จันทร์โอชา ร้อยละ 29.66 อันดับที่สอง คุณหญิงสุดารัตน์ เกยุราพันธุ์ ที่ร้อยละ 17.51 อันดับที่สาม ธนาธร จึงรุ่งเรืองกิจ ร้อยละ 13.83 อันดับสี่ อภิสิทธิ์ เวชชาชีวะ ร้อยละ 10.7 อันดับห้า ร้อยละ 5.28 พล.ต.อ.เสรีพิศุทธ์ เตมียาเวส และ พล.ต.ท.วิโรจน์ เปาอินทร์ ส่วนอดีตนายกฯ ชวน หลีกภัย อยู่อันดับที่เจ็ด ร้อยละ 4.64,ถ้าจะวิเคราะห์จากตัวเลขของการสำรวจความเห็นประชาชนเที่ยวนี้ ซึ่งเป็นการสำรวจครั้งที่ 4 ของ นิด้าโพล พรรคการเมืองที่จะมีการแข่งขันกันรุนแรง ความน่าจะเป็นคือ เพื่อไทย กับ พลังประชารัฐ ถ้าเทียบพรรคใหม่กับพรรคเก่า อนาคตใหม่ เสรีรวมไทย ซึ่งมีนโยบายไม่เอารัฐบาล คสช. ที่กลายเป็นสายเลือดใหม่ทางการเมืองได้รับความสนใจมากกว่าพรรคการเมืองที่ตั้งขึ้นมาใหม่และมีทัศนคติที่ดีกับ รัฐบาล คสช. ส่วน ประชาธิปัตย์ กลายเป็นพรรคตัวแปร ทั้งคะแนนพรรคและคะแนนผู้นำพรรคหล่นลงมาทุกครั้งที่มีการสำรวจ,ถ้าจะวัดจากตัวบุคคล ชื่อชั้นของ พล.อ.ประยุทธ์ ยังนำและทิ้งห่างคู่แข่งที่เป็นนักการเมืองขึ้นเรื่อยๆ ชื่อของ คุณหญิงสุดารัตน์ ชื่อของ ธนาธร ชื่อของ พล.ต.อ.เสรีพิศุทธ์ หรือชื่อของ พล.ต.ท.วิโรจน์ ซึ่งทำหน้าที่รักษาการหัวหน้าพรรคเพื่อไทย ติดอันดับท็อปไฟว์ น่าจะตั้งเป็นข้อสังเกตได้ว่า มวลชนที่เห็นด้วยกับฝ่ายที่ไม่เอารัฐบาล คสช.ยังเหนียวแน่นพอสมควรและโอกาสที่จะชิงตำแหน่งนายกฯของ คุณหญิงสุดารัตน์ จะดีกว่า อภิสิทธิ์ ด้วยซ้ำ,เมื่อรวมสัดส่วน ฝ่ายที่ไม่เอา คสช. จะมีจำนวน ส.ส.เกือบครึ่งสภา ถึง พลังประชารัฐ จะมีพรรคแนวร่วม เมื่อรวมกันแล้วก็น่าจะไม่ถึงครึ่ง แต่ถ้ารวมกับ ประชาธิปัตย์ ได้ กองหนุน เพื่อไทยกับพลังประชารัฐจะสูสีกันชนิดเส้นยาแดงผ่าแปด ฝ่ายรัฐบาล คสช. ได้เปรียบตรงที่มีกำลังหนุนจาก ส.ว. 250 คนที่นั่งรออยู่ในสภาแล้ว,วินาทีนี้ พรรคประชาธิปัตย์ จึงเป็นพรรคตัวแปรที่น่าจับตามากที่สุด ถ้า ประชาธิปัตย์ รวบรวมเอาพรรคขนาดเล็กและขนาดกลางเอาไว้ได้ ประชาธิปัตย์จะเป็นพรรคตรงกลาง ที่สามารถจะตั้งรัฐบาลได้เลย ไปจับมือกับ เพื่อไทย เมื่อไหร่ก็จะดับฝัน พรรครัฐบาล คสช. ทันที,เพียงแต่ว่าประชาธิปัตย์จะต้องก้าวข้ามวิกฤติผู้นำพรรค ไปให้ได้ การชิงหัวหน้าพรรค ระหว่าง นพ.วรงค์ เดชกิจวิกรม กับอภิสิทธิ์ เวชชาชีวะ จึงไม่ใช่เรื่องธรรมดา แต่ต้องเดิมพันด้วยอนาคตของพรรคประชาธิปัตย์ทั้งพรรค.,หมัดเหล็ก,mudlek@thairath.co.th
ผลโพลของ นิด้าโพล สำรวจความเห็นประชาชน อยากได้ ใครเป็นนายกฯคนต่อไป ไม่น่าเชื่อว่า ชาวบ้านอยากได้พรรคการเมืองใหม่ๆ นักการเมืองใหม่ เข้ามาบริหารประเทศถึงร้อยละ 61.63 ที่ยังจะเลือกพรรคการเมือง
นิด้าโพล,เลือกตั้ง,พรรคการเมืองเก่า,นักการเมือง,คาบลูกคาบดอก